**OSNOVNA ŠKOLA PETRA KREŠIMIRA IV.**

 **Š I B E N I K**

KLASA: 112-02/25-01/10

URBROJ: 2182-1-67-01-25-01

Šibenik, 13. listopada 2025.

Na temelju članka 107. Zakona o odgoju i obrazovanju u osnovnoj i srednjoj školi (NN, broj 87/08., 86/09., 92/10., 105/10.-ispravak, 90/11, 5/12., 16/12., 86/12., 126/12., 94/13., 152/14., 7/17., 68/18., 98/19., 64/20.,151/22., 156/23.), članaka 13. Pravilnika o radu Osnovne škole Petra Krešimira IV. Šibenik i članka 6. i 7. Pravilnika o postupku zapošljavanja te procjeni i vrednovanju kandidata za zapošljavanje, ravnateljica Osnovne škole Petra Krešimira IV. Šibenik objavljuje:

N A T J E Č A J

 za zasnivanje radnog odnosa

 za radno mjesto

UČITELJA/UČITELJICE HRVATSKOG JEZIKA

1. Jedan (1) izvršitelj/izvršiteljica - na određeno puno (40/40) tjedno radno vrijeme, do povratka djelatnice sa roditeljskog dopusta.
2. Mjesto rada: Osnovna škola Petra Krešimira IV. Šibenik, Bana Josipa Jelačića 74.

UVJETI: Uz opće uvjete za zasnivanje radnog odnosa, sukladno Zakonu o radu („Narodne novine“ broj 93/14., 127/17., 98/19.,151/22.,64/23.) kandidati moraju ispuniti i posebne uvjete iz:

- članka 105. i 106. Zakona o odgoju i obrazovanju u osnovnoj i srednjoj školi (NN, broj 87/08., 86/09., 92/10., 105/10.-ispravak, 90/11, 5/12., 16/12., 86/12., 126/12., 94/13., 152/14., 7/17., 68/18., 98/19., 64/20.,151/22., 156/23.).

- članka 6. i  7. Pravilnika o radu Osnovne škole Petra Krešimira IV. Šibenik)

(<https://os-petrakresimiracetvrtog-si.skole.hr>) pod rubrikom: Pravni okvir/Akti škole/ Pravilnici,

- članka 5. Pravilnika o odgovarajućoj vrsti obrazovanja učitelja i stručnih suradnika u osnovnoj školi („Narodne novine“ broj 75/20.).

                                                                                                                                                      Sukladno članku 13. stavku 3. Zakona o ravnopravnosti spolova („Narodne novine“ broj 82/08. i 69/17.) na natječaj se mogu  javiti osobe oba spola.

Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

U prijavi na natječaj potrebno je navesti osobne podatke podnositelja prijave, adresu odnosno e-mail adresu na koju će se dostaviti obavijest o datumu i vremenu procjene odnosno testiranja te naziv radnog mjesta na koje se prijavljuje.

**Uz vlastoručno potpisanu pisanu prijavu na natječaj potrebno je priložiti:**

**- životopis,**

**- diplomu odnosno dokaz o stečenoj stručnoj spremi,**

**- dokaz o državljanstvu,**

**- uvjerenje nadležnog suda da se protiv kandidata u RH ne vodi kazneni postupak u smislu članka 106. Zakona o odgoju i obrazovanju i srednjoj školi (ne starije od dana objave natječaja),**

**- elektronički zapis, odnosno presliku potvrde o podacima evidentiranim u matičnoj evidenciji Hrvatskoga zavoda za mirovinsko osiguranje (ne starije od dana objave natječaja).**

Navedene isprave odnosno prilozi dostavljaju se u neovjerenoj preslici. Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika.

Rok za podnošenje prijava je osam (8) dana od dana objave natječaja na oglasnoj ploči i mrežnim stranicama Hrvatskog zavoda za zapošljavanje i oglasnoj ploči i mrežnim stranicama Osnovne škole Petra Krešimira IV. Šibenik.

Natječaj je objavljen dana **13. listopada 2025. god. i traje do 21. listopada 2025. god.**

Kandidat koji ostvaruje pravo prednosti prema posebnom zakonu, dužan je u prijavi na natječaj pozvati se na to pravo te priložiti odgovarajuće dokumente (rješenja, potvrde i sl.) kojima dokazuje to pravo, a prednost u odnosu na ostale kandidate ostvaruje samo pod jednakim uvjetima, ukoliko ispunjava sve uvjete natječaja.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21, 156/23.), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj  84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a  imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj  121/17, 98/19, 84/21), uz prijavu na natječaj dužne su priložiti i dokaze o ispunjavanju uvjeta iz natječaja ovisno o kategoriji u koju ulazi, propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>.

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj  84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze o ispunjavanju uvjeta za ostvarivanje prava prednosti pri zapošljavanju, iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

U vlastoručno potpisanoj prijavi na natječaj navodi se adresa odnosno e-mail adresa na koju će se dostaviti obavijest o datumu i vremenu procjene odnosno vrednovanju.

Kandidati  koji ostvaruju pravo prednosti pri zapošljavanju dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog natječaja, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Sve kandidate koji su pravodobno dostavili potpunu prijavu sa svim prilozima odnosno ispravama i koji ispunjavaju uvjete natječaja Povjerenstvo za procjenu i vrednovanje kandidata za zapošljavanje koje imenuje ravnateljica, pozvati će na procjenu odnosno testiranje najmanje pet dana prije dana određenog za procjenu odnosno testiranje. U pozivu će biti naveden način i područje procjene odnosno testiranja. Poziv će se dostaviti putem elektroničke pošte na e- mail kandidata i bit će objavljen na javno dostupnim mrežnim stranicama <https://os-petrakresimiracetvrtog-si.skole.hr> Osnovne škole Petra Krešimira IV., Šibenik u rubrici „Natječaji“.

Kandidati koji su pravodobno podnijeli potpunu prijavu te ispunjavaju uvjete natječaja obvezni su pristupiti procjeni, odnosno vrednovanju prema odredbama Pravilnika o postupku zapošljavanja te procjeni i vrednovanju kandidata za zapošljavanje, objavljenom na mrežnim stranicama škole.

Kandidat koji nije pristupio procjeni odnosno testiranju ne smatra se kandidatom u natječaju.

Nepotpune prijave, odnosno prijave koje ne sadrže tražene podatke i priloge, kao i prijave koje pristignu izvan roka, neće se razmatrati, a osobe koje podnesu takve prijave neće se smatrati kandidatima prijavljenim na natječaj.

Škola ne obavještava osobu o razlozima zašto se ne smatra kandidatom natječaja.

O rezultatima natječaja kandidati prijavljeni na natječaj bit će obaviješteni na mrežnoj stranici Osnovne Škole Petra Krešimira IV. Šibenik <https://os-petrakresimiracetvrtog-si.skole.hr> u rubrici pod nazivom„NATJEČAJI“ U slučaju da se na natječaj prijavi kandidat ili kandidati koji se pozivaju na pravo prednosti pri zapošljavanju prema posebnim propisima, bit će obaviješteni u skladu s člankom 21. stavkom 4. Pravilnika o postupku zapošljavanja te procjeni i vrednovanju kandidata za zapošljavanje.

Prijave na natječaj s traženom dokumentacijom u zatvorenoj omotnici podnose se na adresu: Osnovna škola Petra Krešimira IV., Šibenik, Bana Josipa Jelačića 74, s naznakom „Za natječaj: Učitelj/ica Hrvatskog jezika“.

U skladu s Uredbom Europske unije 2016/679 Europskog parlamenta i Vijeća od 17. travnja 2016. godine te Zakona o provedbi Opće uredbe o zaštiti podataka ( NN 42/18) prijavom na natječaj osoba daje privolu za prikupljanje i obradu osobnih podataka iz natječajne dokumentacije, a sve u svrhu provedbe natječaja za zapošljavanje.

 RAVNATELJICA

 Žana Lasinović Klarić, prof.